10/12/2010 | Administración LocalConsorcios
Consorcio Provincial Contra Incendios e Salvamento da Coruña
Bases e convocatoria praza suboficial coordinador do servizo

Mediante o presente publícanse as bases e convocatoria para cubrir a praza de Suboficial coordinador do Servizo, segundo a resolución da Presidencia deste Consorcio de 22 de novembro de 2010, consonte a Oferta de Emprego deste Consorcio segundo se indicará. 1ª.1. Obxecto da convocatoria.- É obxecto da presente a provisión da praza de persoal laboral fixo, que se describe na presente, sobre a base da Relación dos Postos de Traballo vixente: 1. Número de prazas: unha (1). 2. Dereitos de exame: 30€ (trinta euros). 3. Requisitos: bacharelato superior, FP-II ou equivalente.4. Xornada de traballo: completa, podendo requirir que, en función do servizo, se preste en xornada partida e incluso en sábados, non podendo superarse, en tales casos, o cómputo de horas semanais previsto.5. Tarefas: realizar o conxunto de labores de inspección nos parques seguindo as ordes directas da xerencia, personándose nos mesmos cando fora preciso, en especial: Vixiar polo cumprimento das ordes efectuadas nas labores de inspección. Informar á xerencia das necesidades de toda índole que podan ter os parques, tanto no que atinxe ao persoal como aos elementos materiais. Estar presente nas reunións que manteña a xerencia cos representantes das concesionarias ou doutro tipo de contratistas, cando así lle fora requirido. Elaborar informes para a súa inclusión nos expedientes que corresponda. Colaborar co resto dos efectivos do consorcio realizando todo tipo de tarefas administrativas que se lle encomenden así como de atención ós cidadáns e interesados.6. Servizo no que se integra: xerencia, persoal coordinación dos parques 7. Retribucións: as que figuran segundo a relación de postos de traballo e o orzamento do consorcio (Boletín Oficial da provincia da Coruña, núm.4, do 08.01.2010) coas adaptacións correspondentes.8. Categoría e complemento do posto: III – 2. Asimilado ao 22.9. Sistema de selección: concurso – oposición libre.10. Período de proba: un (1) mes.1ª.2. Normas de aplicación.- Consonte coa oferta de emprego público de 2010 do Consorcio Provincial Contra Incendios e Salvamento da Coruña, publicada no Diario Oficial de Galicia núm 68 do 13 de abril de 2010, a través do procedemento de selección de concurso oposición libre e segundo as seguintes disposicións de aplicación directa ou, no seu caso, supletoria ou analóxica: - Lei 7/2007, do 12 de abril, do Estatuto básico do empregado público. - Decreto lexislativo 1/2008, do 13 de marzo, polo que se aproba o texto refundido da Lei de Función Pública de Galicia. - Lei 7/1985, do 2 de abril, reguladora das bases do réxime local. - Real secreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local. - Lei 5/1997, do 22 de xullo, de Administración local de Galicia. - Lei 30/1984, do 2 de agosto, de Medidas para a reforma da Función Pública. - Decreto 95/1991, do 20 de marzo, polo que se aproba o regulamento de selección de persoal da Administración da Comunidade Autónoma de Galicia e Real decreto 364/1995, do 10 de marzo, polo que se aproba o regulamento xeral de ingreso do persoal o servizo da Administración do estado. - Real decreto 896/896/1991, do 7 de xuño, sobre regras básicas e programas mínimos a que debe axustarse o procedemento de selección dos funcionarios da Administración Local. Para poder participar nas probas selectivas compre: a) Ser español ou nacional dun Estado membro da Unión Europea, ou estar dentro das previsións establecidas polo art.57 da Lei 7/2007, do 12 de abril, do Estatuto Básico do Empregado Público. b) Ter cumpridos dezaseis anos de idade e non exceder, no seu caso, da idade máxima de xubilación forzosa. c) Ter o título esixido ou estar en condicións de obtelo na data na que remate o prazo de presentación de instancias. No caso de titulacións non expedidas en España estas deberán estar debidamente convalidadas polo Ministerio de Educación e Ciencia. d) Estar en posesión do carné de conducir clase C e BTP e) Non ter enfermidade ou eiva física ou psíquica que impida o desempeño das funcións correspondentes. As persoas con minusvalía deberán facelo constar na súa instancia, sinalando se precisan adaptación das probas. A condición de minusválido acreditarase por certificación da Delegación territorial da Xunta de Galicia que corresponda. f) No ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, ni acharse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso de persoal laboral, no que houbese sido separado ou inhabilitado. No caso de ser nacional doutro Estado, no estar inhabilitado ou en situación equivalente ni ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Os anteriores requisitos, así como os específicos que se esixen para a praza, deberanse reunir con referencia ao derradeiro día do prazo de presentación de solicitudes e será nula a contratación como persoal laboral e empregado público deste Consorcio, do aspirante que estea incurso en causas de incapacidade segundo a normativa vixente.3ª.1. Instancia.- Os que desexen tomar parte no proceso selectivo deberán facelo constar mediante instancia (axustada ao modelo que se facilitará aos interesados e que figura como Anexo I na convocatoria) dirixida á Presidencia do Consorcio, directamente ou a través dos procedementos previstos no artigo 38.4 da Lei 30/1992, de réxime xurídico das Administracións públicas e do procedemento administrativo común, modificada pola Lei 4/1999, de 13 de xaneiro (en adiante, LRXPAC). 3ª.2. Prazo de presentación.- O prazo de presentación de instancias é de vinte (20) días naturais, a partir do seguinte ao da publicación do anuncio da convocatoria no Boletín Oficial do Estado.3ª.3. Documentación que debe acompañarse.- Á instancia sinalada no apartado 1 desta base, xuntarase inescusablemente a documentación que se indica nos dous apartados seguintes: 1. Declaración responsable de cumprir tódolos requisitos da base 2ª (consonte ao modelo que figura como Anexo II da convocatoria). 2. Fotocopia cotexada do documento nacional de identidade ou pasaporte ou documento de nacionalidade que corresponda.3. Fotocopia cotexada da titulación esixida para a praza.4. Fotocopia cotexada do carné de conducir clase C e BTP.5. Xustificante de ter aboados na Tesourería os dereitos de exame que correspondan, ou xustificante do xiro postal ou telegráfico do seu pagamento. A falta de pagamento no indicado prazo de vinte días suporá a exclusión definitiva do aspirante, sen que no prazo de alegacións se permita emendar tal falta. Estes dereitos serán ingresados na conta núm.: 2091-0000-31-3040170601 (O. P. Caixa Galicia na Coruña), indicando no ingreso claramente “Dereitos de exame”. Para poder terse en conta os méritos correspondentes á fase de concurso, os aspirantes achegarán, xunto coa documentación do apartado 1º anterior e inescusablemente, a seguinte: 1. Relación dos méritos que o aspirante alegue consonte aos establecidos na Base 8ª.1 da convocatoria e puntuación estimada que en función de cada apartado da mesma se outorga o propio aspirante de acordo co modelo que figura como Anexo III da convocatoria. Esa auto - valoración, no prexulgará a que debe facer a Comisión cualificadora no momento da valoración correspondente.2. Copias cotexadas de cada un dos documentos xustificativos deses méritos. Non serán valorados os méritos que non queden debidamente acreditados, en todos os seus extremos, no momento da presentación da instancia. Os aspirantes que non posúan a nacionalidade española e teñan dereito a participar deberán presentar unha fotocopia do documento que acredite a súa nacionalidade e, de se-lo caso, os documentos que acrediten o vínculo de parentesco e o feito de vivir a expensas ou estar a cargo do nacional doutro Estado co que teñan o dito vínculo. Así mesmo, deberán achegar declaración xurada ou promesa deste de que non está separado de dereito do seu cónxuxe e, de se-lo caso, do feito de que o aspirante vive a expensas ou está ó seu cargo.4ª.1. Lista provisional e emenda.- Rematado o prazo de presentación de instancias, dentro termino máximo dun mes, o presidente dictará resolución expresa pola que se aprobará a lista provisional de admitidos e excluídos (relación cos apelidos, nome e DNI). Caso de exclusión, figurarán os motivos desta. Dita lista publicarase no Boletín Oficial desta provincia e no Taboleiro de Edictos do Consorcio, concedéndose un prazo máximo de dez (10) días para emenda dos defectos, no seu caso, a tenor do establecido polo art.71 da LRXPAC. Asemade, aos únicos efectos de publicidade, poderá publicarse na web do Consorcio (http://www.cciacoruna.com), tanto esta lista como o resto de resolucións, resultados das fases selectivas, etc.4ª.2. Exclusións.- Os aspirantes que dentro do prazo sinalado non sanearan o motivo da exclusión ou non aleguen a omisión xustificando o seu dereito a ser incluídos na relación de admitidos, serán definitivamente excluídos da realización do proceso de selección.4ª.3. Relación definitiva de admitidos e excluídos, comezo das probas e composición da Comisión cualificadora.- Transcorrido o prazo anterior, o presidente dictará resolución expresa, na que serán resoltas as reclamacións, no seu caso, presentadas, aprobándose, ao tempo, a relación definitiva de aspirantes admitidos e excluídos. Extracto desta resolución así como a completa relación definitiva publicarase no Boletín Oficial desta provincia e no Taboleiro de anuncios do Consorcio. Xunto coa publicación desta relación, inserirase tamén, para público coñecemento, a composición da Comisión cualificadora así como o lugar, hora e data de comezo do primeiro exercicio.4ª.4. Recursos.- A resolución anterior, aprobando definitivamente a lista de admitidos e excluídos, poñerá fin á vía administrativa, polo que poderase interpoñer recurso de reposición de forma potestativa, no prazo dun mes a partires do seguinte ó da indicada publicación no Boletín Oficial da Provincia ante o mesmo órgano que a dictou ou ben, directamente o recurso contencioso -administrativo no prazo de dous meses desde a indicada publicación ante órgano competente da orde xurisdiccional contencioso - administrativa de acordo co previsto pola citada LRXPAC e na Lei 29/1998, de 13 de xullo, reguladora da xurisdicción contencioso - administrativa. Nembargante, o feito de figurar na relación de admitidos non prexulga que se lles recoñeza ós interesados a posesión dos requisitos esixidos no procedemento que se convoque. Cando da documentación que debe presentarse no caso de supera-lo proceso selectivo se desprenda que non posúen algún dos requisitos, os interesados decaerán en tódolos dereitos que puideran derivarse da súa participación no procedemento.5ª.1. Formación e publicidade.- A Comisión cualificadora do proceso selectivo será designada conforme ao sinalado no artigo 60 do Estatuto Básico do Empregado Público, e a súa composición (titulares e suplentes) farase pública de acordo co establecido na Base 4ª.3. Tódolos membros da Comisión Cualificadora, deberán posuír titulación ou especialización iguais ou superiores á esixida para o acceso á praza convocada. Esta Comisión estará presidida polo titular da Xerencia do Consorcio, sendo secretario da mesma, con voz pero sen voto, a do Consorcio. Os vogais, en número total de catro serán designados: dous, a proposta da Excma. Deputación provincial da Coruña e, dous a proposta da Dirección Xeral de Emerxencias e Interior da Xunta de Galicia. En todo caso, xunto cos titulares da Comisión serán designados tamén, os correspondentes suplentes.5ª.3. Concorrencia mínima durante o proceso.- A Comisión cualificadora non se poderá constituír nin actuar sen a presencia, cando menos, da metade dos seus membros, titulares ou suplentes indistintamente, dentro dos que, en todo caso, deberán estar o presidente e o secretario (ou os que os substitúan). 5ª.4. Abstención e recusación.- Os membros da Comisión cualificadora deberanse abster de intervir, comunicándoo á Presidencia do consorcio, cando concorran as circunstancias previstas no artigo 28 da LRXPAC, ou estivesen preparando aspirantes ás probas nos 5 anos anteriores á publicación desta convocatoria. Os aspirantes poderán recusar ós membros da Comisión Cualificadora cando concorran aquelas circunstancias.5ª.5. Resolución de dúbidas e asesoramento da Comisión Cualificadora- A Comisión cualificadora resolverá tódalas dúbidas que xurdan na aplicación das presentes bases, así como os casos non previstos polas mesmas. A Comisión cualificadora poderá dispoñer, en calquera momento do proceso, a incorporación aos seus traballos de asesores especialistas para as probas correspondentes dos exercicios que xulgue oportuno, limitándose dito/s asesores a prestar a colaboración nas súas especialidades técnicas, tendo, en consecuencia voz, pero non voto.5ª.6. Indemnizacións a Comisión cualificadora e aos técnicos expertos.- Para os efectos de asistencia e demais indemnizacións que proceda, os compoñentes da Comisión e máis os técnicos ou asesores expertos que actúen nestas probas terán as categorías e serán retribuídos segundo establece o Real decreto 462/2002, de 24 de maio, de indemnizacións por razón de servizo, en función da titulación requirida para a prazas convocada en asimilación aos grupos que cita o art.30 do mesmo.6ª.1. Chamamento único.- Os aspirantes serán convocados para cada exercicio en único chamamento, sendo excluídos da fase de oposición os que non comparezan, salvo nos casos debidamente xustificados e que serán libremente apreciados pola Comisión cualificadora. Os aspirantes deben acreditar a súa personalidade coa exhibición do DNI (ou pasaporte) e, durante o transcurso das probas, poderá serlles requirido en calquera momento.6ª.2. Orde.- A actuación dos aspirantes naqueles exercicios que non poidan realizarse conxuntamente levarase a cabo por orde alfabética segundo a primeira letra do primeiro apelido, comezando pola “M” (Resolución da Consellería de Facenda de 25.01.2010 en relación co artigo 9 do Regulamento de Selección do persoal da Comunidade Autónoma de Galicia, aprobado polo Decreto 95/1991, do 20 de marzo). 6ª.3. Comezo das probas e publicacións para a realización destas.- As probas selectivas non darán comezo ata que transcorra un prazo de, como mínimo, un (1) mes, desde a data da publicación do extracto da convocatoria no Boletín Oficial do Estado. O día, hora e lugar, anunciarase no Boletín Oficial desta provincia. A publicación dos sucesivos anuncios faraa a Comisión cualificadora inseríndoos no Taboleiro de Anuncios do Consorcio. Entre o final dunha proba e o comezo da seguinte deberán transcorrer un mínimo de 48 horas e un máximo de 40 días.6ª.4. Lingua.- Salvo no que toca ao derradeiro dos exercicios da fase de oposición, o resto dos exercicios, tanto orais como escritos ou prácticos, realizaranse en lingua castelá ou galega, a elección de cada aspirante, en cada momento. En caso de non se rematar as exposicións orais nun mesmo día, continuarían nas datas segundo chamamento inserido no Taboleiro de anuncios do Consorcio e no lugar onde se estiveran celebrando as probas.7ª.1. Sistema.- O sistema para a selección é o concurso – oposición libre, polo que a fase de concurso, será previa á de oposición.7ª.2. Fase de concurso.- A fase de concurso, non ten carácter eliminatorio nin poderá terse en conta para supera-las probas da fase de oposición. Na fase de concurso a Comisión cualificadora non poderá estima-lo non alegado e probado polos aspirantes nos documentos achegados no momento de presentaren a solicitude para admisión ás probas selectivas, sen que sexa admisible a concesión de prazo ningún para emenda-la falta de alegación ou de proba de méritos. Unha vez cualificadas a fase de concurso, publicarase o resultado no Taboleiro de Anuncios do Consorcio e, no seu caso, na páxina web deste. Nesa publicación poderá indicarse o día, lugar e hora do inicio da fase de oposición.7ª.3. Fase de oposición.- Rematada a fase anterior, indicarase (se non se fixo co resultado da fase de concurso) o lugar, día e hora de inicio da primeira das probas que compoñen a fase de oposición. Rematada a cualificación de cada unha das probas que esta fase comprende, a Comisión cualificadora publicará no Taboleiro de Anuncios do Consorcio e no último dos lugares onde se celebraron as probas selectivas a relación, por orde decrecente de puntuación do resultado das probas. Estas publicacións poderán inserirse, así mesmo, na páxina web do Consorcio.8ª.1. Fase de concurso.- A Comisión cualificadora avaliará os méritos na forma que se indica a continuación, debendo terse en conta polos aspirantes que, para ese fin, deberán ter previamente achegada a correspondente documentación acreditativa dos méritos que aleguen consonte ao establecido na Base 3ª.3.2º: a) Experiencia profesional. Puntuación máxima deste apartado: 5,00 puntos. Por servicios prestados como empregado público (funcionario, interino, ou laboral fixo, indefinido, temporal) en calquera Administración Pública ou en empresas que xestionaran os servizos destas, en tarefas de protección civil, prevención e extinción de incendios e salvamentos, con rango de mando ou como coordinador directo: 0,10 puntos por mes (unicamente serán valorados os meses completos).  Empregado público: deberá presentarse certificado expedido pola Secretaría da/s entidade local correspondente, ou polo/a xefe do servizo ou funcionario da Administración da que se trate, onde se faga constar expresamente, os meses e tarefas desempregadas.  Empresa prestadora de servizos (concesionaria ou por calquera outro modo que implique a prestación indirecta do servizo): deberá presentarse documento expedido polo representante legal da empresa, onde se faga constar expresamente, os meses e tarefas desempregadas, este documento terá que estar acompañado, necesariamente, do contrato ou contratos laborais así como do informe de Vida laboral expedido pola Tesourería Xeral da Seguridade Social. b) Superación de cursos formativos. Puntuación máxima deste apartado: 4,00 puntos. Haber superado cursos impartidos por universidades, organismos oficiais ou Administracións públicas ou ben, homologados por estas e relativos a protección civil, extinción de incendios, salvamentos e rescates, primeiros auxilios e prevención de riscos laborais, e consonte ao seguinte: - Cursos ou Másters cunha duración mínima de 250 horas: 0,50 puntos/curso - Cursos de menos de 250 horas e ata 100 horas de duración: 0,30 puntos/curso. - Cursos de menos de 100 horas e ata 40 horas: 0,20 puntos/curso. - Cursos de menos de 40 horas e ata 20 horas: 0,10 puntos/curso. - Asistencia a xornadas, congresos ou seminarios de, como mínimo 15 horas: 0,05 c/u Acreditarase mediante presentación das copias cotexadas dos títulos ou certificados correspondentes que necesariamente deberán inserir as horas de duración dos cursos, non sendo válidos ós efectos de valoración, se carecen dese extremo. c) Titulación académica superior á requirida para o posto. Puntuación máxima deste apartado: 3,00 puntos. - Pola posesión do título de licenciatura (ciclo longo): 3,00 puntos. - Pola posesión de diplomatura universitaria (ou licenciatura en ensinanza universitaria de segundo ciclo –ciclo curto-): 1,00 puntos. Somentes serán valoradas as denominadas Ensinanzas Técnicas e, caso de estar en posesión de varios dos títulos de igual natureza só se avaliará o de maior puntuación. Acreditarase mediante presentación das copias cotexadas do título ou resgardo do depósito dos dereitos ou certificado expedido polo centro universitario correspondente. d) Coñecemento do idioma galego. Puntuación máxima deste apartado: 2,00 puntos. · Por estar en posesión do título de Celga 5: 2,00 puntos. · Por estar en posesión do título de Celga 4: 1,50 puntos. · Por estar en posesión do título de Celga 3: 1,00 punto. · Por estar en posesión do título de Celga 2: 0,50 puntos. · Por estar en posesión do título de Celga 1: 0,20 puntos. En caso de estar en posesión de varios dos títulos sinalados só se avaliará o de maior puntuación. Os aspirantes deberán presentar copia cotexada do título/s ou da certificación da súa obtención do centro correspondente en función das validacións consonte a Orde do 16 de xullo de 2007 e concordantes, a estes efectos terase en conta o establecido na Disposición adicional segunda desa Orde, respecto das certificacións de aptitude dos cursos de lingua galega regulados pola Orde do 1 de abril de 2005 (oral, iniciación, perfeccionamento respecto das certificacións dos Celga 1, 3 e 4 respectivamente). e) Relator en cursos formativos, ponencias e xornadas. Puntuación máxima deste apartado: 1,00 punto. Haber formado parte como relator ou docente en cursos formativos, ponencias ou xornadas impartidos por organismos oficiais ou Administracións Públicas ou homologados ou financiados por estas e relativos a protección civil: - Relator ou docente en cursos impartindo 40 ou máis horas: 0,40 puntos/curso. - Relator ou docente en cursos impartindo menos de 40 horas: 0,15 puntos/curso. - Relator en xornadas e ponencias específicas: 0,05 puntos c/u. Acreditarase mediante presentación dos certificados correspondentes que necesariamente deberán inserir as horas que impartiu o aspirante nos cursos, non sendo válidos ós efectos de valoración, se carecen dese extremo, agás ós do derradeiro dos apartados (xornadas e ponencias específicas). 8ª.2. Fase de oposición.- Sobre a base da totalidade do Temario da Convocatoria segundo figura no Anexo IV, a fase de oposición consistirá na realización de tres exercicios obrigatorios e eliminatorios e, un carto de carácter non eliminatorio: 1º exercicio: consistirá na realización dun exame oral a desenvolver por cada aspirante durante o prazo máximo de media (½) hora a preguntas diversas formuladas pola Comisión cualificadora e relacionadas coa parte xeral e especial do temario, sen atender, necesariamente, á formulación estricta dun tema concreto, senón á relación de elementos deles coa fin de que o Comisión cualificadora poida deducir, claramente, os coñecementos e desenvolvemento do/s aspirante/s para o posto concreto. Cualificación do exercicio: de 0 a 10 puntos, sendo preciso acadar, como mínimo, 5,00 puntos para pasar ao 2º exercicio.2º exercicio: consistirá en contestar a un cuestionario con corenta (40) preguntas curtas ou tipo test, a elección da Comisión cualificadora, que farán referencia á parte Especial do Temario. Para a realización deste 2º exercicio os aspirantes terán unha (1) hora. Cada resposta correcta será puntuada con 0,25 puntos e, á súa vez e, a elección da Comisión cualificadora, dúas respostas incorrectas poderán, anular unha correcta. Cualificación do exercicio: de 0 a 10 puntos, sendo preciso acadar, como mínimo 5,00 puntos para superar este exercicio.3º exercicio: consistirá na presentación e defensa ante a Comisión cualificadora dun traballo-memoria referido a: “A organización e funcionamento dun parque comarcal contra incendios, a súa integración e coordinación cos parques de bombeiros da provincia da Coruña”. A extensión do traballo a presentar (que quedará, en todo caso, a disposición do Consorcio) non será inferior ós 75 folios polo anverso, en letra Times New Roman tamaño 11, e a 1´5 espacios, debendo ser entregados tres exemplares debidamente encanutillados á Comisión cualificadora, con anterioridade á celebración do exercicio. A duración da exposición (defensa do traballo), será de, como máximo, corenta (40) minutos por aspirante. Logo de cada exposición, a Comisión poderá facer as preguntas que estime oportunas sobre o traballo exposto ao/s aspirante. Cualificación do exercicio: de 0 a 10 puntos, sendo preciso acadar como mínimo 5,00 puntos para superar esta proba.4º exercicio: non eliminatorio. Consistirá na traducción dun texto do idioma castelán ao galego. Para a súa realización disporase do prazo máximo de media (½) hora. Cualificación do exercicio: Apto ou non apto.8ª.3. Cualificación definitiva e proposta de contratación.- Rematada a fase de oposición, as puntuacións obtidas nesta fase sumaranse ás obtidas na previa de concurso para acadar a puntuación final, que figurará na correspondente Acta xunto coa proposta de contratación que será elevada á Presidencia do consorcio. Acto seguido, publicarase a relación e proposta anterior, no taboleiro de anuncios do consorcio e, no seu caso, na páxina web deste, para público coñecemento e aos efectos oportunos, especialmente, os sinalados na base 9ª.1. Os supostos de empate resolveranse a favor do/a aspirante/s con maior puntuación na primeira proba da fase de oposición; de manterse o empate, resolveríase a favor do que tivera maior puntuación na segunda proba de oposición e de permanecer o empate, resolveríase a favor do que tivera maior puntuación na terceira. De continuar dito empate resolveríase a favor do que tivera maior titulación da requirida para o posto a ocupar e, así sucesivamente, pola orde dos méritos. Si finalmente, se dera a circunstancia excepcional de mantemento do empate, resolveríase por sorteo. A Comisión, sobre a base do resultado da selección realizada poderá propoñer, así mesmo, unha bolsa de traballo para o caso de eventuais substitucións que se precisen para a mesma praza.9ª.1. Prazo e documentación a presentar polo/a aspirante proposto/a.- No prazo de vinte días naturais contados dende o seguinte ao da publicación da lista que conteña o/a aspirante proposto consonte a Base anterior, deberá este xustificar documentalmente antes da súa contratación os requisitos sinalados requiridos mediante a presentación, no Rexistro de Documentos do Consorcio, de: 1. Certificado médico de non padecer enfermidade ou defecto físico que impida o normal desenvolvemento das tarefas correspondentes incluído o desprazamento.2. Declaración xurada ou prometida de non ter sido separado/a mediante expediente disciplinario do servizo da administración estatal, autonómica ou local, nin atoparse inhabilitado/a para o exercizo das funcións públicas.3. Documentos orixinais alegados tanto para os requisitos xerais como para os invocados na fase de concurso (estes documentos, unha vez cotexados e engadidas as copias ao expediente seranlle inmediatamente devoltos ao aspirante seleccionado/a). 4. Fotocopia da cartilla da Seguridade Social (en caso de estar dado/a de alta). 5. Modelo 145 debidamente cumprimentado, datado e asinado (comunicación de datos ao pagador, art.88 do Regulamento do Imposto sobre a Renda das Persoas Físicas, aos efectos de retencións sobre rendemento do traballo no citado Imposto). 6. Número de conta bancaria con indicación de todos os díxitos, en documento asinado e datado. Non poderá ser contratado/a e quedarán anuladas todas as súas actuacións no caso de non presentar os indicados documentos, sen prexuízo das responsabilidades, incluíndo as da orde penal, nas que puidese ter incorrido por falsidade na súa instancia ou en calquera das copias dos documentos achegados. Nembargante, se por circunstancias debidamente xustificadas e apreciadas pola Presidencia do Consorcio, a totalidade da documentación ou parte dela non pode presentarse dentro do prazo indicado, poderáselle conceder ao aspirante seleccionado un prazo maior en función da gravidade e xustificación das ditas circunstancias.9ª.2. Outros supostos.- Os aspirantes que fagan vale-la súa condición de persoas con minusvalía deberán presentar certificado expedido polos órganos competentes que acredite a mesma e tamén deberán presentar certificación dos citados órganos ou administración sanitaria acreditativa da compatibilidade co desempeño das tarefas e funcións correspondentes. Asemade, os que tivesen a condición de funcionarios de carreira ou resto dos empregados públicos estarán exentos de xustificar documentalmente as condicións e requisitos xa probados para obte-lo seu anterior nomeamento, presentando neste caso, certificación da Administración Pública da que dependan que acredite ditas condicións.10ª.1. Contrato laboral.- A contratación do aspirante seleccionado correspóndelle á Presidencia do Consorcio unha vez cumpridas polo/a aspirante as obrigas da base anterior e será debidamente formalizada por escrito no correspondente contrato así como a súa Alta na Seguridade Social. Ata que non se formalice, o aspirante proposto non terá dereito a percepción de cantidade económica por concepto ningún relacionado coa praza a ocupar.10ª.2. Período de proba.- O período de proba, áchase fixado nun mes desde o día da formalización do contrato consonte ao apartado anterior desta base. As presentes bases e tódolos actos administrativos que dela deriven poderán ser impugnados polos interesados nos casos e na forma previstos na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro (repetida LRXPAC), así como na Lei 29/1998, de 13 de xullo, reguladora da Xurisdicción Contencioso – Administrativa.1) A Constitución Española de 1978. Estructura e principios xerais. Dereitos e deberes fundamentais contemplados na Constitución de 1978.2) Garantías dos dereitos fundamentais e das liberdades públicas. O Defensor do Pobo. O Tribunal Constitucional. Reforma da Constitución.3) A Coroa. Regulación constitucional.4) O poder executivo. O Goberno. O presidente do Goberno. Os ministros.5) O poder xudicial. Organización xudicial. O Consello Xeral do Poder Xudicial.6) A Unión Europea. Organización e competencias. Ordenamento Comunitario.7) Organización territorial do Estado. Os estatutos de autonomía: o seu significado.8) A Comunidade Galega e o seu Estatuto de Autonomía: estructura, contido e principios xerais. As institucións de autogoberno. Competencias: exclusivas e de execución e desenvolvemento lexislativo.9) Principios de actuación da administración pública: eficacia, xerarquía, descentralización, desconcentración e coordinación.10) O procedemento administrativo: concepto e clases. Fases do procedemento administrativo. O silencio administrativo.11) O acto administrativo. Concepto, clases e elementos. Notificacións e comunicacións.12) O cidadán. Dereitos dos cidadáns fronte a Administración. Colaboración e participación dos cidadáns nas funcións administrativas.13) A responsabilidade da administración. A responsabilidade das autoridades e funcionarios: administrativa, civil e penal.14) A provincia no réxime local. Organización provincial. Competencias.15) O municipio. O termo municipal. Competencias municipais.16) Outras entidades locais. Mancomunidades. Consorcios, Agrupacións. Entidades locais menores.17) Ordenanzas e regulamentos das entidades locais. Clases. Procedemento de elaboración e aprobación.18) Persoal ó servizo da Administración local. Clases. Incompatibilidades.19) Os bens das Entidades locais: concepto e clasificación. Características esenciais. Regulación normativa.20) Texto refundido da Lei reguladora das Facendas locais. Ámbito de aplicación. Recursos das Entidades locais. Ingresos de dereito privado.21) O Orzamento das Entidades locais: contido, procedemento de elaboración e aprobación.22) O Consorcio Provincial Contra Incendios e Salvamento de A Coruña. Regulación normativa. Carácter, obxecto, órganos de Goberno. O presidente e o pleno do Consorcio. Persoal ó servizo do Consorcio. Recursos do Consorcio.23) Orzamento do Consorcio Provincial Contra Incendios e Salvamento de A Coruña: contido, trámites de aprobación e entrada en vigor. Estados de ingresos e gastos, financiamento dos gastos.23) O modelo de Protección Civil español. Competencias da Administración estatal, autonómica e local.24) A Lei 2/1985, de 21 de xaneiro, sobre Protección Civil. O Real Decreto 407/1992, de 24 de abril, polo que se aproba a Norma Básica de Protección Civil.25) O Teléfono único de Emerxencias. Especial mención a Galicia.26) A Lei 5/2007, do 7 de maio, de Emerxencias de Galicia.27) Cooperación entre os distintos servizos de emerxencia da comunidade galega cos distintos corpos de seguridade nas intervencións en emerxencias: a colaboración de medios humanos e materiais e a súa coordinación.28) A Dirección Xeral de Emerxencias e Interior de Galicia. Normativa de emerxencias de Galicia. O Plan Territorial de Galicia (PLATERGA): estructura, organización e funcións.29) Planificación xeral en materia de protección civil: os distintos tipos de plans (territoriais, especiais) segundo os riscos.30) O servizo público de prevención e extinción de incendios e salvamento. Formas de prestación do servizo. Os consorcios e, especialmente, os consorcios en Galicia.31) Dotación dos parques de bombeiros persoal, vehículos e outra maquinaria, inmobles e equipos: Organización e funcionamento do cadro dun parque de bombeiros. A elaboración e estructuración das distintas posibilidades de quendas de traballo. A estructura xerárquica. Equipamento dos bombeiros. Formación inicial e continua. Dotación de vehículos necesarios nun parque de bombeiros: os tipos de vehículos e as súas características técnicas. A complementariedade dos elementos do parque móbil e a súa coordinación con outros servizos de emerxencia. Os equipamentos necesarios dun parque de bombeiros; equipos de intervención necesarios para afrontar as emerxencias. A incorporación das novas tecnoloxías nos servizos contra incendios.32) Os parques comarcais de bombeiros do Consorcio Provincial Contra Incendios e Salvamento de A Coruña (I): situacións dos parques. Ámbito territorial de actuación de cada parque. Comunicacións.33) Os parques comarcais de bombeiros do Consorcio Provincial Contra Incendios e Salvamento de A Coruña (II): posibilidades de xestión do servizo e obrigas derivadas de xestión indirecta para a administración e o adxudicatario.34) Os riscos: breve análise dos riscos meteorolóxicos, de inundacións, sísmico, volcánico e movementos do terreo.35) A intervención (I), presencia de riscos tecnolóxicos: emerxencias con substancias perigosas. Emerxencias con substancias radioactivas. Emerxencias con risco biolóxico.36) A intervención (II), riscos naturais: Emerxencias por inundacións. Riscos xeolóxicos (desprendementos, deslizamentos). Risco sísmico.37) Organización das intervencións (I): procedementos operativos normalizados ou protocolos de actuación. Exemplo dun procedemento operativo que conteña procedementos de actuación normalizados para mandos en actuacións de emerxencia. Establecemento do mando.38) Organización das intervencións (II): informe inicial. Identificación por radio. Opcións de mando. Traspaso de mando. Función do mando. Organización do posto de mando. Tarefas dos responsables de operacións. Sistemas de mandos en grandes incidentes nos que interveñen diversas entidades.39) Investigación de incendios: os bombeiros e a investigación dos incendios. O proceso de investigación de incendios. O control da escena do incidente. Preparación do expediente de investigación. Secuencia do proceso de investigación. Entrevistas a testemuñas. Planos e esquemas da escena. Fotografías. Retirada de obxectos ou documentos da escena. Determinación da orixe do incendio. Incendios intencionados. Análise da información obtida. Informe final da investigación.40) A Lei de Prevención de Riscos Laborais: ámbito de aplicación. Dereitos e obrigas. Disposicións mínimas de seguridade e saúde relativas á utilización polas/os traballadoras/es de equipos de protección individual. Plan de Prevención de Riscos laborais do Concello da Coruña.41) Mercadorías perigosas: Regulamento e normativa sobre transporte de mercadorías perigosas. Características de perigosidade. Clasificación das mercadorías perigosas. Identificación das mercadorías perigosas. Sinalización das mercadorías perigosas segundo os distintos medios de transporte. Normas de actuación. Intervención.42) Construción básica: Sistemas construtivos. Reacción ao lume. Resistencia ao lume. Nocións simples de prevención en edificación. Comportamento ante o lume dos materiais construtivos e de revestimento.43) Salvamento e recuperación de vítimas: Introdución. Rescate, recuperación de vítimas e rehabilitación de medios afectados polo accidente. Clasificación do material de rescate. Situacións de rescate. Conduta a seguir en caso de accidente.44) Plan de Emerxencia contra incendios: Obxectivos. Contido. Condicións de protección contra incendios nos edificios. Evacuación de edificios.45) Metodoloxía da extinción de incendios urbanos: Introdución. Cantidade de auga necesaria para a extinción. Lugar e forma axeitada de utilización da auga na extinción. Métodos de actuación na extinción. Equilibrio termal. Perigos que ameazan aos bombeiros na extinción de incendios urbanos.46) Lume nos edificios altos ou multi pisos. Problemas especiais. A calor. Fume e gases do lume. Periga a vida dos ocupantes. Exposición á calor radiante e de convección. Subministración de auga. Estación de recursos. Coordinación de operacións. Comunicacións. Salvamento de materiais e revisión. Fallo do fluído eléctrico. Caixa de escaleiras a proba de fume.47) Prevención de Incendios I. A reacción humana ante as emerxencias. Comportamento individual durante a fase de alarma. Comportamento durante a evacuación. O ataque ao incendio polos ocupantes do edificio. A protección dos edificios respecto ao lume. Medidas de protección contra incendios a considerar nos edificios. Características das vías de evacuación. Medidas construtivas para evitar a propagación do lume. Portas resistentes ao lume. Comportas de sectorización de condutos de aire acondicionado. Selado de canalizacións que atravesen sectores de incendio. Protección de estruturas ante o lume.48) Prevención de Incendios II. Ignifugación de téxtiles. Tratamentos superficiais intumescentes. Evacuación e control de fumes. Deseño dos sistemas de ventilación de fumes. Instalacións de detección e alarma de incendio. Sistema de detección de incendios. Clasificación dos detectores. Interruptores de alarma. Sistemas de notificación de alarma. Iluminación de emerxencia e sinalización. Organización humana, equipos de autoprotección. Plans de emerxencia. Formación dos equipos de autoprotección. Programas de educación pública sobre incendios.49) Operacións de revisión final. Operacións de revisión tras os incendios. Introdución aos elementos construtivos. Lesións nos elementos construtivos. Apeos e apuntalamentos. Esteamento de terras. Apuntalamentos sinxelos.50) Técnicas básicas da comunicación e traballo en equipo para as emerxencias. Crise. Técnicas e habilidades de traballo para a resolución de conflitos con membros dun equipo. O estrés: Síndrome de Estrés postraumático: definición, etioloxía e consecuencias. Carballo, 24 de novembro de 2010.- O presidente, Asdo.: Santiago Villanueva Álvarez